|  |  |  |
| --- | --- | --- |
|

|  |  |
| --- | --- |
| [Navn 1] [Navn 2]Studienr. XXXXXX | **Studienævn for XXX**AdressePostnr. by.Sagsbehandler:[Navn 1][Navn 2]Telefon: 9940 ####Email: xxx@xxx.aau.dk |

 |

 Dato: [Brevdato]
 Sagsnr.: [Sagsnr.]

**Afgørelse i din sag om dispensation fra studieaktivitetsreglerne**

Studienævnet for XXX har nu truffet afgørelse i din sag om dispensation fra studieinaktivitetsreglerne. Du har den XXX indsendt en ansøgning herom.

**Resultatet er**:

* Studienævnet vurderer, at du **ikke** er berettiget til en dispensation
* Du udmeldes af Aalborg Universitet den xx-xx-xxxx [14 dage]

På de næste sider kan du læse mere om begrundelsen og reglerne for afgørelsen samt klagevejledning.

Venlig hilsen

Navn
Titel

**Begrundelsen for afgørelsen**

*Sådan vurderer vi sagen*

Studienævnet vurderer, at der ikke foreligger usædvanlige forhold, der berettiger dig til dispensation fra *Aalborg Universitets regler om udmeldelse på grund af manglende studieaktivitet* (studieinaktivitetsreglerne). Studienævnet giver derfor afslag på din dispensationsansøgning.

Du udmeldes derfor af Aalborg Universitet den xx-xx-xxxx [14 dage].

Nedenfor følger en gennemgang af de hovedhensyn, der ligger til grund for studienævnets afgørelse.

*Hvad er afgørende for sagen*

Det fremgår af STADS, at du har været studieinaktiv i perioden [angiv periode]. Det følger af § 1 i studieinaktivitetsreglerne, at en studerendes indskrivning på en bacheloruddannelse, professionsbacheloruddannelse eller kandidatuddannelse, herunder erhvervskandidatuddannelse, ved Aalborg Universitet bringes til ophør, hvis vedkommende er studieinaktiv.

Studieinaktivitet defineres som de tilfælde, hvor en studerende inden for en sammenhængende periode på et år ikke har bestået en prøve, herunder ved en anden uddannelsesinstitution, der indgår som en del af den studerendes uddannelse ved Aalborg Universitet. Ved opgørelsen af den etårige periode udelades perioder, hvor den studerende har været bevilget orlov fra uddannelsen.

Studienævnet kan dispensere fra reglen, hvis der foreligger usædvanlige forhold, herunder sygdom, pasning af nærtstående, som er handicappede, alvorligt syge eller døende, barsel, adoption, værnepligt herunder tjeneste på værnepligtslignende vilkår, udsendelse som led i Forsvarets internationale operationer og militærnægtertjeneste. Studienævnet kan endvidere dispensere, såfremt den studerende alene mangler at bestå sit kandidatspeciale.

Studienævnet lægger vægt på, at… [klagers dokumentation ifm. dispensationsansøgningen]. Studienævnets begrundelse [For hvert forhold, som den studerende angiver i sin ansøgning, skal der være en begrundelse for, hvorfor det pågældende forhold **ikke** betragtes som usædvanligt og dermed dispensationsgivende inkl. en vurdering af sagen ift. studienævnets praksis].

På baggrund af sagens dokumentation er det studienævnets vurdering, at der ikke foreligger usædvanlige forhold, der kan berettige dig til en dispensation. Studienævnet vurderer således ikke, at du opfylder betingelserne for dispensation, Studienævnet giver derfor afslag på din dispensationsansøgning.

Da Studienævnet ikke kan imødekomme din dispensationsansøgning, er du afskåret fra at gennemføre uddannelsen.

Du udmeldes derfor af Aalborg Universitet den xx-xx-xxxx [14 dage].

**Du skal være opmærksom på**, at du 3 måneder efter udmeldelsesdatoen ikke længere vil have adgang til Aalborg Universitets IT-systemer, herunder studentermail, Moodle og STADS-selvbetjening.

Hvis du får udbetalt SU, bliver der automatisk givet besked til SU-systemet om din udmeldelse, hvorefter din SU vil blive stoppet.

**Klagevejledning**

Denne afgørelse kan indbringes for Uddannelses- og Forskningsstyrelsen, hvis klagen vedrører retlige spørgsmål. Retlige spørgsmål kan eksempelvis være inhabilitet, mangelfuld høring, manglende begrundelse eller hjemmel for afgørelsen eller øvrige bekendtgørelsesmæssige eller forvaltningsretlige uoverensstemmelser.

Klagen skal indgives til Universitetet på e-mail: sl-klager@adm.aau.dk **senest to uger fra den dag, du er meddelt afgørelsen**. Universitetet afgiver en udtalelse, som du får lejlighed til at kommentere inden for en frist af mindst en uge. Klagen sendes herefter til Styrelsen vedlagt udtalelsen og dine eventuelle kommentarer.

Du kan finde en vejledning til, hvad en klage bør indeholde, på følgende link:

<https://www.studerende.aau.dk/studie-trivselsvejledning/regler/klagevejledning/>

**Lovgrundlag**

Her er de regler, vi har afgjort din sag efter. Der er uddrag af reglerne til sidst i afgørelsen.

* § 5 i Aalborg Universitets studieinaktivitetsregler (regler af 10. maj 2020 om ophør af indskrivning ved manglende studieaktivitet på Aalborg Universitet) kan findes [her](https://www.ansatte.aau.dk/regler/uddannelse/ophor-af-indskrivning-ved-manglende-studieaktivitet-ba#oprindelse,-baggrund-og-historik).
* Bachelor- og kandidatuddannelse:
§ 42, nr. 5, i bekendtgørelse nr. 51 af 14. januar 2024 om adgang til universitetsuddannelser tilrettelagt på heltid (universitetsadgangsbekendtgørelsen). Kan findes [her](https://www.retsinformation.dk/eli/lta/2024/51).
* Professionsbacheloruddannelse:
§ 36, nr. 5, i bekendtgørelse nr. 56 af 10. januar 2024 om adgang til erhvervsakademiuddannelser og professionsbacheloruddannelser (EA og PB adgangsbekendtgørelsen). Kan findes [her](https://www.retsinformation.dk/eli/lta/2024/56).

**Lovuddrag**

*Regler af 10. maj 2020 om ophør af indskrivning ved manglende studieaktivitet på Aalborg Universitet (studieinaktivitetsreglerne)*

§ 1. En studerendes indskrivning på en bacheloruddannelse, professionsbacheloruddannelse eller kandidatuddannelse, herunder erhvervskandidatuddannelse, ved Aalborg Universitet bringes til ophør, hvis vedkommende er studieinaktiv.

Stk. 2. Studieinaktivitet defineres i dette regelsæt som de tilfælde, hvor en studerende inden for en sammenhængende periode på et år ikke har bestået en prøve, herunder ved en anden uddannelsesinstitution, der indgår som en del af den studerendes uddannelse ved Aalborg Universitet. Ved opgørelsen af den etårige periode udelades perioder, hvor den studerende har været bevilget orlov fra uddannelsen.

§ 5. Studienævnet kan efter ansøgning dispensere fra bestemmelserne i § 1, såfremt der foreligger usædvanlige forhold, herunder sygdom, pasning af nærtstående, som er handicappede, alvorligt syge eller døende, barsel, adoption, værnepligt herunder tjeneste på værnepligtslignende vilkår, udsendelse som led i Forsvarets internationale operationer og militærnægtertjeneste.

*Bekendtgørelse nr. 51 af 14. januar 2024 om adgang til universitetsuddannelser tilrettelagt på heltid (universitetsadgangsbekendtgørelsen)*

§ 42. Universitetet bringer indskrivningen til ophør for studerende, der

1) har gennemført uddannelsen,

2) er afskåret fra at fortsætte uddannelsen, fordi den pågældende ikke har bestået studiestartsprøven,

3) er afskåret fra at gennemføre uddannelsen, fordi den pågældende har opbrugt sine prøveforsøg,

4) er afskåret fra at fortsætte uddannelsen, fordi den pågældende ikke har deltaget i eller har bestået førsteårsprøven,

5) er afskåret fra at fortsætte uddannelsen, fordi den pågældende ikke har opfyldt et studieaktivitetskrav,

6) er afskåret fra at fortsætte uddannelsen som følge af uddannelsens regler,

7) melder sig ud af uddannelsen, eller

8) er varigt bortvist fra universitetet.

*Bekendtgørelse nr. 56 af 10. januar 2024 om adgang til erhvervsakademiuddannelser og professionsbacheloruddannelser (EA og PB adgangsbekendtgørelsen)*

§ 36. Uddannelsesinstitutionen bringer indskrivningen til ophør for studerende, der

1) har gennemført uddannelsen,

2) er afskåret fra at fortsætte uddannelsen, fordi den pågældende ikke har bestået studiestartsprøven,

3) er afskåret fra at gennemføre uddannelsen, fordi den pågældende har opbrugt sine eksamensforsøg,

4) er afskåret fra at fortsætte uddannelsen, fordi den pågældende ikke har deltaget i eller har bestået førsteårsprøven,

5) er afskåret fra at fortsætte uddannelsen, fordi den pågældende ikke har opfyldt et studieaktivitetskrav,

6) er afskåret fra at fortsætte uddannelsen som følge af uddannelsens regler (eksempelvis reglen om maksimal studietid),

7) melder sig ud af uddannelsen eller

8) er varigt bortvist af institutionen.